
    Sajtóközlemény 

A Ford továbbra is a Bajnokok Ligája egyik fő szponzora marad
A Ford büszke arra, hogy immáron 17 éve, az 1992-es kezdetektől hivatalos szponzora az UEFA Bajnokok Ligájának, és az egyetlen az alapító tagok közül, aki ma is részt vesz Európa legmagasabb rangú bajnokságának, egyben a világ egyik legnézettebb sportsorozatának támogatásában. 

Az UEFA hivatalos sajtóközleményben tájékoztatott a következő, 2012-ig tartó ciklus hat szponzoráról, amelyek közül a Ford mellett további négy, a Heineken, a Sony, a MasterCard és a PlayStation a 2006-2009-es ciklust is támogatta, míg az Unicredit újonnan érkezik. A sajtóközlemény az alábbi linken érhető el: http://www.uefa.com/uefa/keytopics/kind=131072/newsid=840272.html
A 2009-es döntőt a becslések szerint 200 országból mintegy 120 millióan követték nyomon élőben, így az év egyik legnézettebb közvetített eseménye lett. Az UEFA Bajnokok Ligája hivatalos jármű partnereként a döntőre a Ford több mint 140 Kuga-t, S-max-ot és Transit-ot bocsátott rendelkezésre a szervezők és szurkolók szállításához, ami kiegészíti azt a 700 járművet amelyet a vállalat évközben biztosított a szervezők (szakemberke, sportbírók, stb.) és szurkolók számára.
